CONVENI DE COOPERACIÓ EDUCATIVA DE PRÀCTIQUES ACADÈMIQUES EXTERNES DELS ESTUDIANTS DE LA UNIVERSITAT DE BARCELONA EN ENTITATS COL·LABORADORES

Conveni de pràctiques núm. \_\_\_\_\_\_\_\_\_\_

PARTS

D’una part, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, degà o degana de la Facultat \_\_\_\_\_\_\_\_\_\_\_\_\_\_\_\_\_\_\_\_\_\_ / director o directora de l’Escola de \_\_\_\_\_\_\_\_\_\_\_\_\_\_\_\_\_\_\_\_\_\_ de la Universitat de Barcelona, ubicada al carrer/passeig \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, núm. \_\_\_\_\_\_\_\_, de \_\_\_\_\_\_\_\_\_\_\_\_\_\_\_\_\_\_\_\_\_\_, amb el codi postal \_\_\_\_ i telèfon \_\_\_\_\_\_\_\_\_\_\_\_\_\_\_\_, per delegació del rector d’aquesta universitat.

De l’altra, *(Cal especificar aquí les dades de l’altra part signatària. En aquest cas, entitats col·laboradores en general, tant públiques com privades.)*, aproven els següents

ACORDS

1. L’objecte d’aquest conveni és el desenvolupament de pràctiques acadèmiques externes d’estudiants (a partir d’ara, pràctiques d’estudiants) de la Universitat de Barcelona (a partir d’ara, UB), a través d’entitats col·laboradores, com ara empreses, institucions i entitats públiques i privades (a partir d’ara, entitats col·laboradores).
2. Aquest conveni està reglamentat pel Reial decret (RD) 592/2014, d’11 de juliol, pel qual es regulen les pràctiques acadèmiques externes dels estudiants universitaris; pel RD 1493/2011, de 24 d’octubre, pel qual es regulen els termes i les condicions d’inclusió en el règim general de la Seguretat Social de les persones que participen en programes de formació; pel Reial decret llei (RDL) 8/2014, de 4 de juliol, d’aprovació de mesures urgents per al creixement, la competitivitat i l’eficiència, i per la Normativa de pràctiques acadèmiques externes d’estudiants de la Universitat de Barcelona.
3. La col·laboració d’aquest conveni es concreta en un projecte formatiu per a l’estudiant, que ha de constar com a document annex. Es poden dur a terme tants projectes formatius de pràctiques com s’acordin entre la UB i les entitats col·laboradores.
4. El projecte formatiu l’han de verificar i signar els responsables de les pràctiques d’estudiants de cada part signatària d’aquest conveni, i l’estudiant. A més, cada part signatària es compromet a nomenar els tutors de l’estudiant, els quals s’han de responsabilitzar de garantir l’activitat educativa objecte d’aquest acord, i també de tenir cura dels drets i deures assenyalats en la Normativa de pràctiques dels estudiants de la UB.
5. El projecte formatiu recull la informació relativa a la protecció de les dades personals de l’estudiant i de les altres persones signatàries, i de l’acord de confidencialitat que es pot formalitzar entre l’entitat col·laboradora i l’estudiant.
6. La valoració del resultat de l’estada en pràctiques de l’estudiant l’han de fer conjuntament la UB i les entitats col·laboradores, d’acord amb la Normativa de pràctiques d’estudiants de la UB. Pel que fa a la valoració estrictament acadèmica de les pràctiques dels estudiants implicats en aquest conveni, és competència exclusiva de la UB.
7. Dur a terme les pràctiques en cap cas no produeix obligacions pròpies d’un contracte laboral entre els estudiants i les entitats col·laboradores.
8. Qualsevol eventualitat d’accident ha de tractar-se sota el règim de l’assegurança escolar obligatòria per a estudiants de menys de 28 anys, tot i que l’assegurança cobreix tot l’any en el qual l’estudiant compleixi aquesta edat, i si són més grans, a través de l’assegurança d’accidents corresponent, que ha de formalitzar l’estudiant. La Universitat de Barcelona té contractada una pòlissa de responsabilitat civil que cobreix qualsevol risc de danys a tercers derivats de les pràctiques de l’estudiant. No s’aplica el règim d’assegurances de les lleis laborals, ja que no hi ha cap contracte laboral, excepte en els casos que els estudiants estiguin donats d’alta al règim de la Seguretat Social per part de l’entitat col·laboradora, segons la clàusula 9 d’aquest conveni.
9. Aquest conveni pot preveure l’aportació per part de les entitats col·laboradores d’una quantitat econòmica o en espècie a l’estudiant en concepte d’ajut o borsa d’estudis. En cas que així s’acordi, s’ha d’especificar la quantitat en el projecte formatiu individual de l’estudiant, annex a aquest conveni. En el cas que l’estudiant rebi una remuneració en concepte d’ajut o borsa d’estudis, l’empresa l’haurà de donar d’alta i baixa a la Seguretat Social, i caldrà liquidar les cotitzacions davant la Tresoreria de la Seguretat Social segons les normes previstes, el RD 1493/2011, de 24 d’octubre, i el RD-llei 8/2014, de 4 de juliol.

Amb efectes a partir de l’1.1.2024 en les pràctiques curriculars i extracurriculars remunerades, el compliment de l’obligació d’alta i baixa que correspon a l’entitat col·laboradora, s’haurà de realitzar de conformitat amb el que preveu la disposició addicional 52a del Text refós de la Llei General de la Seguretat Social.

En el cas de les pràctiques curriculars i extracurriculars no remunerades, i en aplicació de l’esmentada norma, l’entitat col·laboradora assumirà el compliment de les obligacions davant de la Seguretat Social.

1. Aquest conveni pot preveure que les entitats col·laboradores aportin una quantitat econòmica a la UB, en concepte de gestió i formalització del programa de pràctiques. En cas que així s’acordi, s’ha d’especificar la quantitat en el projecte formatiu individual de l’estudiant, annex a aquest conveni.
2. Les dues parts signatàries d’aquest conveni es comprometen a complir el règim de permisos de l’estudiant, en els termes establerts en la Normativa de pràctiques d’estudiants de la UB.
3. L’entitat col·laboradora ha d’informar els estudiants en pràctiques de la normativa de seguretat i prevenció de riscos laborals.
4. En els termes establerts en la legislació i normativa sobre la matèria, l’estudiant té dret al reconeixement de l’autoria i dels drets de propietat intel·lectual o industrial que li puguin correspondre per les tasques o resultats obtinguts.
5. A petició dels tutors de l’entitat col·laboradora, la UB ha de reconèixer les tasques de tutoria dutes a terme d’acord amb la Normativa de pràctiques d’estudiants de la UB.
6. En el cas de conflictes eventuals derivats de les pràctiques dels estudiants, els tutors, i en última instància les parts signatàries d’aquest conveni, en el marc de la comissió de seguiment que s’estableix en el paràgraf següent, han d’intervenir-hi per trobar solucions per al bon desenvolupament de les pràctiques.

Les parts es comprometen a resoldre amistosament qualsevol diferència que en relació amb aquest conveni pugui sorgir en el marc d’una comissió de seguiment constituïda pel degà/degana de la Facultat XX per part de la Universitat de Barcelona i per un membre designat per l’entitat xxxx, per la seva banda. Aquesta comissió serà l’encarregada del seguir, vigilar i controlar l’execució del conveni i dels compromisos adquirits pels signants, així com de resoldre problemes d’interpretació i compliment que es puguin plantejar respecte a aquest conveni. Si l’acord de la comissió no és possible, les parts se sotmetran als jutjats i tribunals de la ciutat de Barcelona, amb renúncia expressa a qualsevol altre fur que els pugui correspondre.

1. Aquest conveni té una  durada de quatre anys a comptar de la signatura. En qualsevol moment abans de la finalització d’aquest termini, les parts poden acordar de forma expressa prorrogar-lo per un període de fins a quatre anys addicionals.
2. Són causes de resolució del conveni les previstes en l’article 8.1.3 de la Normativa de pràctiques d’estudiants de la UB, així com l’incompliment de les obligacions i compromisos assumits.

En cas d’incompliment, s’haurà de notificar a la part incomplidora un requeriment perquè es compleixin en un termini determinat les obligacions o els compromisos que es considerin incomplerts. Si transcorregut el termini indicat en el requeriment persistís l’incompliment, la part que ha fet el requeriment ha de notificar a la part incomplidora la concurrència de la causa de resolució i s’entendrà resolt el conveni. La resolució del conveni per aquesta causa pot comportar la indemnització dels perjudicis causats.

1. Els projectes formatius annexos a aquest conveni tenen vigència segons el període de les pràctiques acordat, i es poden rescindir anticipadament segons les causes previstes en l’article 8.2.4 de la Normativa de pràctiques d’estudiants de la UB, i la resta de causes establertes legalment.
2. Aquest conveni es pot posar a disposició dels ciutadans en el Portal de Transparència corresponent en aplicació del que disposa la Llei 19/2014, de 29 de desembre, de transparència, accés a la informació pública i bon govern.

En prova de conformitat, les parts interessades signen aquest conveni en el lloc i en la data esmentats més avall.

Barcelona, \_\_\_ d \_\_\_\_\_\_\_\_\_\_\_\_\_ de \_\_\_\_\_

|  |  |
| --- | --- |
| (Càrrec)  (Signatura i segell) | Entitat col·laboradora  (Signatura i segell) |